Μισόγκι

Το μισόγκι  (禊)  είναι ιαπωνική πρακτική εξαγνισμού του Σιντοϊσμού με το πλύσιμο ολόκληρου του σώματος. Το μισόγκι σχετίζεται με μια άλλη σιντοϊστική τελετή καθαρισμού, το χαράϊ. Έτσι, και οι δύο πρακτικές αναφέρονται συλλογικά ως misogiharae (禊祓).

 Περισσότερες λεπτομέρειες 
Κάθε χρόνο, πολλοί άνθρωποι κάνουν προσκυνήματα σε ιερά σε καταρράκτες, λίμνες και ποτάμια, είτε μόνοι είτε σε μικρές ομάδες, για να συμμετάσχουν σε τελετές μισόγκι. Το Όρος Οντάκε, η οροσειρά του Κιι και το Όρος Γιόσινο είναι μόνο μερικά από τα παραδείγματα των αρχαίων και γνωστών περιοχών για το μισόγκι στην Ιαπωνία. Στο Κιότο, οι άνθρωποι συσσωρεύονται κάτω από το καταρράκτη Οτόβα νο Τάκι (Ο ήχος των φτερών) του ναού Κιγιομίζου. Η πλειοψηφία των επισκεπτών όμως απλώς πίνουν από τα νερά του καταρράκτη αντί να μπαίνουν μέσα σε αυτά. Στις Ηνωμένες Πολιτείες, το μισόγκι εκτελέστηκε στο Μεγάλο Ιερό Τσουμπάκι της Αμερικής στον καταρράκτη Κονρίου Μιοτζίν νο Τάκι κάθε πρωί κάθε χρόνο πριν από το κλείσιμό του το 2023.

Πριν την τελετή του μισόγκι, πι πιστοί υποβάλλονται γενικά σε κάποιο είδος προκαταρκτικού καθαρισμού. Είναι συνηθισμένο να τελούνται προηγουμένως προσευχές, νηστεία ή κάποια μορφή σωματικής δραστηριότητας. Γενικά, οι γυναίκες φορούν ένα ειδικό λευκό κιμόνο και οι άνδρες φορούν ένα φουντόσι (παραδοσιακό ιαπωνικό εσώρουχο). Και τα δύο φύλα να φορούν επίσης ζώνες στο κεφάλι. Στη συνέχεια αρχίζουν να τελούν το φουριτάμα  (降り魂) ή "θόρυβο του πνεύματος" σφίχνοντας τα χέρια τους μπροστά από το στομάχι και τα τρέχοντας πάνω και κάτω, δονώντας το πάνω μέρος του σώματός τους. Σκοπός αυτής της τελετής είναι να ενωθούν με το πνεύμα ή να αντιληφθούν την παρουσία του πνεύματος. Στη συνέχεια ακολουθεί ένα "ζέσταμα" ή Καλλισθενική γυμναστική (tori-fune, 鳥船). Αυτές οι δύο παραπάνω συνήθειες μερικές φορές συνοδεύονται από ειδικές προσευχές ή ξόρκια. Μετά, ο επικεφαλής της τελετής αρχίζει να εκφράζει κλήσεις/ προσευχές που λέγεται ότι ενεργοποιούν το πνεύμα. Οι πιστοί μιλούν γενικά μαζί τους, επιβεβαιώνοντας έτσι την δυνατότητα να συνειδητοποιήσει κανείς το δικό του πνεύμα, και έτσι να τους ενώνει με τα Κάμι γύρω τους.

Οι παραπάνω ασκήσεις κάνουν τους συμμετέχοντες να αυξάνουν τον μεταβολισμό τους, και ορισμένες ομάδες συνοδεύουν αυτό με βαθιές αναπνοές. Οι ασκήσεις περιλαμβάνουν ψεκασμό  με αλάτι, που έχει καθαρτική ιδιότητα, και μπορεί να δοθεί σάκε στους πιστούς οι οποίοι το φτύνουν στον  καταρράκτη τρεις φορές. Μερικές φορές, στους συμμετέχοντες δίνεται αλάτι για να  το ρίξουν στον καταρράκτη καθώς μπαίνουν μέσα σ' αυτόν. Σε μερικές ομάδες, ο επικεφαλής της τελετής μετρά μέχρι το εννέα, κόβει τον αέρα και φωνάζει την λέξη "γιαί!" για να εξαφανίσει αυτή την ακαθαρσία. Οι συμμετέχοντες εισέρχονται στη συνέχεια στον καταρράκτη ενώ συνεχώς ψέλνουν τη φράση  harai tamae kiyome tamae rokkon shōjō (祓い給え清め給え六根清浄). Με αυτή τη φράση ζητάνε από το κάμι να ξεπλύνει την ακαθαρσία από τα έξι στοιχεία, που αποτελούν το ανθρώπινο ον, τις πέντε αισθήσεις και το μυαλό. Η πρακτική αυτή διαφέρει από ομάδα σε ομάδα, η καθεμία έχοντας τις δικές της παραδόσεις ή μεθόδους. 

Το μισόγκι χρησιμοποιείται επίσης σε ορισμένες μορφές πολεμικών τεχνών, ειδικά στο αϊκίντο, για να προετοιμάσει το μυαλό για εκπαίδευση και να μάθει πώς να αναπτύξει ο αθλητής το Νταντιάν του. Ο ιδρυτής του Αϊκίντο, ο Μοριχέι Ουεσίμπα, χρησιμοποιούσε τακτικά αυτή τη μορφή διαλογισμού, για να συμπληρώσει την εκπαίδευσή του και για να επιτύχει την τελειότητα. 

 Παραπομπές 

Κατηγορία:Ιαπωνική θρησκευτική ορολογία
Κατηγορία:Σιντοϊσμός
Κατηγορία:Λήμματα που περιέχουν κείμενο στα ιαπωνικά